Známy online atlas tradičných jedál, ingrediencií a reštaurácií z celého sveta, ktorý vytvára rebríčky na základe hodnotení používateľov, tentoraz zostavil rebríček 42 najlepšie hodnotených slovenských jedál. Dominujú mu bryndzové a zemiakové špeciality, ale aj slovenské syry.
Taste Atlas priniesol turistom z celého sveta pestrý mix tradičných slovenských pochúťok, syrov a dokonca aj niektorých prekvapení. Najnovší rebríček je zostavený na základe hodnotení používateľov z celého sveta, čo občas vedie k prekvapivým výsledkom, ktoré vyvolávajú diskusie medzi lokálnymi gurmánmi – napríklad prekvapivo vysoké umiestnenie niektorých sladkostí, salám či nátierok, ktoré domáci veľmi nepreferujú, no cudzincom zalahodili.
TOP 5 klenotov slovenskej kuchyne:
1. Ovčí salašnícky údený syr: Tradičný mäkký ovčí syr vyrábaný na salašoch, údený nad tvrdým drevom, často v rôznych dekoratívnych tvaroch.
2. Bryndzové halušky: Slovenská národná pýcha – zemiakové halušky zmiešané s jemnou, slanou bryndzou (ovčím syrom) a posypané smaženou slaninkou.
3. Zemiakové placky: Chrumkavé zemiakové placky z nastrúhaných zemiakov, múky a korenia. V rôznych regiónoch sa môžu nazývať aj haruľa.
4. Lokše: Tenké placky z varených zemiakov a múky pečené nasucho, ktoré sa podávajú buď naslano (napr. s pečenou kačicou a kapustou), alebo nasladko (napr. s makom).
5. Šišky: Sladké vyprážané cesto, často plnené džemom a posypané práškovým cukrom.
Prvú desiatku ďalej uzavárajú halušky, kapustnica, oštiepok, parenica a napokon guláš.
Z obľúbených sladkých jedál sa na 11. mieste umiestnili parené buchty, dvasiatu priečku obsadili laskonky a 21. zase skalický trdelník, 24. priečka patrí obľúbenej krupicovej kaši, tesne pred tridsiatkou sa umiestnila žemlovka a bratislavské rožky.
Napríklad bryndzu by ste v prvej desiatke hľadali márne, patrí jej 15. priečka. Spišské párky sa umiestnili na 22. mieste, obľúbené oškvarky na 27. mieste, treska na 32. mieste a tesne za ňou obľúbené strapačky.
Slovenská kuchyňa je typická svojou sýtosťou, jednoduchosťou a silným dôrazom na tradičné a lokálne suroviny, ktoré boli v minulosti ľahko dostupné v horských a vidieckych oblastiach. Je ovplyvnená geografickou polohou v strednej Európe, kde má spoločné prvky s kuchyňami susedných krajín, najmä Česka, Maďarska a Poľska. Naša typická kuchyňa stojí predovšetkým na štyroch hlavných surovinách, ktorými sú zemiaky (tvoria základ pre hlavné jedlá, akými sú halušky, pirohy a rôzne placky), mliečne výrobky a syry (dominuje ovčí syr, bryndza, oštiepok, parenica), kapusta (najmä kyslá, ktorá vyniká v polievkach, ale je tiež bežnou prílohou k mäsu a k haluškám) a mäso a masť (historicky sa používalo najmä bravčové – pre údené výrobky, slaninu a masť/tuk – a hovädzie mäso do gulášov, dôležitá je aj slanina, ktorá sa topí a používa na omastenie či škvarky).
Rebríček TOP 42 slovenských jedál podľa Taste Atlas:
1. ovčí salašnícky údený syr
2. bryndzové halušky
3. zemiakové placky
4. lokše
5. šišky
6. halušky
7. kapustnica
8. oštiepok
9. parenica
10. guláš
11. parené buchty
12. koláče s plnkou
13. vianočka
14. špekačky
15. slovenská bryndza
16. oravské korbáčiky
17. zázrivské korbáčiky
18. ovčí hrudkový syr salašnícky
19. zázrivské vojky
20. laskonky
21. skalický trdelník
22. spišské párky
23. bryndzové pirohy
24. krupicová kaša
25. demikát
26. makovník
27. oškvarky
28. žemlovka
29. bratislavský rožok
30. karbanátky/fašírky
31. bryndzová nátierka – liptauer
32. treska
33. strapačky
34. fliačky s kapustou
35. medvedie labky
36. tekovský salámový syr
37. veka
38. kokosové ježe
39. ryžový nákyp
40. smotanová nátierka
41. liptovská saláma
42. klenovecký syrec
- Naša vláda sa dala na vydieranie svojho slovanského suseda, keď sa ukázalo, že nevie zabezpečiť to, čo ľuďom sľubovala
- Rodičovský manuál je hitom sociálnych sietí. Edukuje nielen mamičky a otcov, ale aj zdravotníkov
- Jazykový prajazyk je rovnaký blud ako praslovančina. Nechajme radšej národy na pokoji
- Obe vojny sú už prepojené. Ukrajina pomáha po oficiálnej žiadosti spojencom brániť sa proti iránskym bezpilotným lietadlám
- Keď sa spravodlivosť stane politickou zbraňou
- Recyklácia tzv. čurillovcov: Politický účet za chaos rokov 2020 až 2023